**UNIUNEA NAŢIONALĂ A BAROURILOR DIN ROMÂNIA**

**CONGRESUL AVOCAŢILOR**

**BUCUREŞTI, 17-18 iunie 2022**

**HOTĂRÂREA NR. 05**

**privind completarea componenței Consiliului**

**Uniunii Naționale a Barourilor din România**

 *Congresul Avocaților, constituit în conformitate cu dispozițiile art. 61 alin. (1) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare (în continuare Lege),*

 *Văzând dispozițiile art. 63 alin. (1) lit. b), art. 64 alin. (1), (2) și (3) din Lege și art. 84 alin. (1) și (2) din Statutul profesiei de avocat, precum și Hotărârea Consiliului Uniunii Naționale a Barourilor din România (în continuare U.N.B.R.) nr. 234/11-12 martie 2022,*

 *Luând act de faptul că există un loc vacant în Consiliul U.N.B.R. pentru Baroul București, potrivit normei de reprezentare prevăzute la art. 84 alin. (2) din Statutul profesiei de avocat, urmare a demisiei un avocat consilier,*

 *Văzând că, potrivit procesului – verbal al Comisiei de numărare a voturilor pentru alegerea membrilor Consiliului UNBR la Congresul avocaților din 06-07 iunie 2019, adus la cunoștința Congresului, reiese că, după ultimul candidat considerat ales, sunt 2 candidați care au obținut, la egalitate, următorul număr de voturi în Congresul electiv,*

 *Luând act de faptul că ambii candidați și-au exprimat voința de a ocupa locul vacant de consilier, pentru diferența de mandat rămasă,*

 *Având în vedere procesul verbal al Comisiei de numărare a voturilor pentru demnitatea de consilier UNBR, desemnată de Congresul avocaților 2022, adus la cunoștința Congresului,*

 *Constatând faptul că s-au constituit cvorumul și majoritatea prevăzute pentru aprobare,*

**HOTĂRĂŞTE:**

 **Art. 1.** – Consiliul U.N.B.R. se completează cu domnul avocat COVACI LAVRIN-IOAN, din Baroul București.

**Art. 2. –** Durata mandatului noului membru al Consiliului U.N.B.R. se stabilește potrivit dispozițiilor cuprinse în art. 64 alin. (2) din Lege.

 **Art. 3.** – Prezenta Hotărâre se afișează pe pagina web a U.N.B.R. ([www.unbr.ro](http://www.unbr.ro)) și se comunică prin e-mail barourilor, care vor asigura comunicarea hotărârii către membrii acestora.

**P R E Ş E D I N T E U.N.B.R.**

**Av. dr. Traian-Cornel BRICIU**